JohanHeinsen/ENO huggingface dataset:
Odense Adresse-Contoirs Efterretninger, 1836-08-30
Efterretningerne herfra ere denne Gang yderst magre. Spørgsmaalet; og Jndblanding i de spanske Anliggender skal finde Sted eller ikke, er naturligviis bleven endnu mere indviklet ved Forandringen i Madrid. For det første har Man blot ladet det Mandskab, som var paa Veien didhen gjøre Holdt, da Man vil oppebie det nærmere Udfald af en Begivenhed, der har gjort et overordentligt Jndtryk i Paris. Denne store politiske Omvæltning sysselsætter alle Blade, som udtale deres Anskuelser med stor Uforbeholden hed. Frihedens Fiender - hedder det saaledes i Messager - føle vel, at Spanierne her hylde en stærkere Magt end en politisk Overtro. De fremdrage nu Cortesforfatningen af Nationens Arsenal, som et til Tiderne passende Redskab, og synge Riegos Hymne, ligesom vi sang Marseillervisen 1830, og rystede Støvet af den trefarvede Fane. Held os, dersom vi, lig vore Naboer, havde gjenoprettet vor Konstitution fra 1791, hiin Moder-Forfatning, af hvilken saa mange andre ere udsprungne, Alle nyere Folkeslags Historie beviser, at et Folk ikke kan slippe for de Misbrug, der nedtrykke det, uden ved at forandre sin Forfatning, og det eneste, som beskytter det mod Privilegier, Kaster og Monopoler, er en konstituerende Nationalforsamling." De fleste andre Blade ere af samme Mening, og glemme naturligviis ikke at gjøre opmærksom paa den Fare, hvormed Aristokratiets aabenbare og hemmelige Angreb true Spanien. Journal des Debats drager derimod tilfeldts imod den spanske Konstitution, og seer i Spanien et Rige, som vil opløses og adsplittes i flere Deele. Andre Blade mene, at Frygten for at see Don Carlos seire allene har fremkaldt Revolutionen, og at den aldrig vilde have fundet Sted, dersom Dronningens Armee havde handlet med fornøden Energie. De med hende forbundne Magter vilde just derfor række hende en hjelpsom Haand, da denne nye Katastrophe indtraf og gjorde Forvirringen fuldkommen. Maaskee er dog Jngen bleven alvorligere stemt end Kongen. af Neapel, der ikke har glemt Revolutionen i sit Land 1820. og derfor ikke længere taler om Leiren i Complegne eller tænker paa at opsøge sig en ny Gemalinde, men allene gjør Anstalter til at reise hjem, da Spanien, som Hs. Majestæt, udtrykker sig, hænger sammen med hans Stater ved en Kjæde under Havet."¬
Odense Adresse-Contoirs Efterretninger, 1836-08-30
J Paris hører Man endnu bestandig tale om Mord og Overfald paa Gaderne. En Student blev saaledes en Aften overfaldet af tvende Mordere, men slap dog fra dem, da han værgede sig som en Rasende med en stor Kniv. Et Optrin af en anden Natur har Man havt i Valence, hvor sex unge Mennesker, som raabte: "Ned med Ludvig Philig, leve Aliband!" bleve arresterede.
Odense Adresse-Contoirs Efterretninger, 1836-08-30
Fra Afrika er heller intet Nyt af Betydenhed, naar Man undtager et nyt Træk af Kabylernes Troløshed. En af deres Høvdinge havde nemlig anmodet en fransk Major om en Sammenkomst for at underhandle og Fred, men neppe. var denne kommen til det bestemte Sted, førend han tilligemed sin Tolk blev myrdet. Et nærliggende fransk Fort fyrede strax paa Araberne, og dræbte mange af dem.
Odense Adresse-Contoirs Efterretninger, 1836-08-30
Storbrittannien. Den 20 August sluttede Hs. Majestæt Parlamentet med en Tale, hvori han med Hensyn til Spanien beklager, at dette Land endnu er den eneste Undtagelse fra den i Europa herskende almindelige Rolighed, og at Haabet om Borgerkrigens Tilendebringelse paa Halven ikke er bleven opfyldt. Fremdeles omtaler Kongen, hvorledes han, ifølge Qvadrupel-Traktaten, har staaet Dronningen bi med en Deel af sin Søemagt, og med Længsel imødeseer Gjenoprettelsen af den indre Fred i Spanien, som er en af Hoved gjenstandene for Traktaten og af saa væsentlig Jnteresse for hele Europa.
Odense Adresse-Contoirs Efterretninger, 1836-08-30
Amerika.
Odense Adresse-Contoirs Efterretninger, 1836-08-30
Jfølge de nyeste Efterretninger var Sta Anna bragt i Lænker til Labordie, fordi han i sit forrige Fængsel var den mexicanske Armee for nær. Da den texanske General Houston endnu ikke er helbredet af sine Saar, fører Oberst Lamar, som forhen har tjent under Bolivar, Kommanden over den ikkun 1500 Md. stærke Hær. Jmidlertid haabede Man at kunne forstærke den med 1000 Md. endnu, da enhver Texaner, som har fyldt 16 Aar, af Præsidenten er opfordret til at indstille sig ved Armeen. Mexicanerne, som paa deres Side ogsaa ruste sig af alle Kræfter, skulle nu staae med 10,000 Md. ved Rio Grande Jmidlertid skal der herske megen Misfornøielse iblandt dem, og den Troppeafdeling, som blev slaaet af Texanerne, vil paa ingen Maade rykke ind i Texas paa nye
Odense Adresse-Contoirs Efterretninger, 1836-08-30
Udenlandske Blandinger. Storbrittannien. Ved en Luftreise, som Hertug Carl af Brunsvig, der for Tiden opholder sig i London, nylig foretog sig med en Mad. Graham, slog Ballonen om, da de Reisende vare nær ved at stige ud. Damen styrtede ned fra en Høide af 30 Fod, og ligger meget farlig syg; Hertugen derimod faldt ud, da han var tæt ved Jorden, og slap med nogle Kontusioner.
Odense Adresse-Contoirs Efterretninger, 1836-08-30
En tydsk Flygtning ved Navn Garnier, som i Elsas vilde udgive et Flyveskrift om Caspar Hauser, er nylig bleven myrdet i London. Der skal være Formodning om, at dette Mord staaer i Forbindelse med den Lessingske Affaire i Schweitz.
Odense Adresse-Contoirs Efterretninger, 1836-08-30
Frankerig. Det Brusseler Blad Emancipation af 22 August vil af en Skrivelse fra Paris vide, at det franske Ministerium var i fuld Opløsning, da Statsraads Præsidenten Hr. Thiers, uden hvem det nærværende Ministerium er en Umulighed, vedbliver sin Beslutning, at ville trække sig tilbage. Jndblandingen imod de spanske Carlister anføres som Grunden. J Henseende til Frankerigs indre Politik synes det heel vanskeligt, at vende tilbage til Doctrinairerne eller helde sig allene til Trediepartiet. Hr. Thiers var Knuden imellem begge disse Fraktioner. Bliver han sit Forsæt troe, vil Man formodentlig faae et farveløst Kabinet, indtil Begivenhederne have taget en bestemt Retning.
Odense Adresse-Contoirs Efterretninger, 1836-08-30
De seneste Efterretninger fra Paris til den 21 August tale endnu Jntet om hiin Forandring. De Franskes Konge har ogsaa modtaget en Lykønsknings skrivelse fra de fire Hansestæder i Anledning af sin Redning.
Odense Adresse-Contoirs Efterretninger, 1836-08-30
Belgien. Den 12 Mai blev Kong Wilhelm af Nederlandene af det øverste Tribunal i Brussel in contumaciam dømt til at betale Banken 17 Millioner Gylden tilligemed Renter.
Odense Adresse-Contoirs Efterretninger, 1836-08-30
Jtalien. J den pavelige Stad Civita Vecchia ere Fangerne i det derværende Bagne, 8000 i Tallet, løbne bort tilligemed deres Vogtere.
Odense Adresse-Contoirs Efterretninger, 1836-08-30
Tydskland. Paa en afsides Vei en halv Miil fra Stade blev for nylig en Vogn, der ledsagedes af to Snighandlere, og var ladet med Sukker og Spirituosa, anholdt af 3 Toldbetiente. Den Første af disse faldt paa Øieblikket død til Jorden for et Skud, og fandtes siden i en Grøft. Den Anden blev ligeledes haardt saaret og døde nogle Timer efter, hvorimod den Tredie, som blev saaret i Halsen, er i ønskelig Bedring. Begge Smuglerne sidde nu i Fængsel og vente paa deres Dom.
Odense Adresse-Contoirs Efterretninger, 1836-08-30
J den sachsiske Stad Geier styrtede for kort siden en Muursvend sine tre smaae, udenfor Ægteskab avlede, Pigebørn ned i en gammel Schacht ved det derværende Vitriol værk. Morderen angav strax selv sin Brøde, og Bjergfolkene, som ilede til, droge de skrækkeligt lemlæstede Liig opaf en Dybde paa 175 Fod.
Odense Adresse-Contoirs Efterretninger, 1836-08-30
Nylig kom en paa Landet praktiserende Læge ved Navn Strenz i Klammerie med nogle Bonder i en lille baiersk Bye. Han blev arresteret, og da han var ubekjendt der paa Stedet, dømt til 12 Pidskeslag paa den bare Ryg. Af Fortvivlelse over denne Behandling aabnede han Pulsaaren, paa begge sine Armee med et Jnstrument, som han havde dannet af Vinduesbly, i Form af en Lancet, og døde, just som han skulde transporteres til sin Fødebye Bamberg.
Odense Adresse-Contoirs Efterretninger, 1836-08-30
Preussen. Som et Bidrag til den nylig omtalte Here historie i Ceinowa maa bemærkes, at dette Fiskerleie, paa Grund af sin isolerede Beliggenhed paa en ufrugtbar sandig Kyst, næsten ikke staaer i Forbindelse med den øvrige Verden, selv med dens nærmeste Omgivelser, og derfor sætter saa liden Priis paa Oplysning, at der aldrig er kunnet bleven oprettet nogen Skole. Den omtalte Skjændselsgjerning blev røbet ved et af den Myrdedes Børn, som flygtede til den nærmeste Landsbye og angav det. Endnu samme Dag blev Mirakeldoktoren Kaminske fængslet tilligemed otte Fiskere, som især havde viist sig ivrige i at give den ulykkelige Kone Slag med deres Aarer, da hun ikke strax vilde synke. Denne Kaminski er en i Danzig og Omegn meget vel bekjendt Person, der har levet af at handle med Helgenbilleder og Amuletter, og tillige flere Gange er bleven straffet for Qvaksalverie. Da han nu tillige har foraarsaget et Mord og selv bibragt Overtroens ulykkelige Offer flere Knivstik, vil Retfærdigheden nok forbyde ham at fortsætte sit slette Levnet.
Odense Adresse-Contoirs Efterretninger, 1836-08-30
Østerrig. Den 16 August forlode de Keiserlige Majestæter Wien, for at begive sig til Kronningen i Prag.
Odense Adresse-Contoirs Efterretninger, 1836-08-30
Tyrkiet. Konstantinopel har nylig været truet med en Opstand. Uddelingen af Sultanens Portrait og andre Nyheder havde, som det synes, bevæget endeel Ulemas (Lovkyndige) og andre Tilhængere af den gamle Slendrian, til at forsøge, om Folket ikke var modent til en Opstand. Men Politiet var saa virksomt, at Jndvaanerne først erholdt Efterretning om denne Sammensværgelse ved Synet af en Mængde Liig, der svømmede i Bosphorus. Man havde nemlig, efter Sædvane, gjort kort Proces med de Skyldige, og ladet dem kaste i Havet, efterat de først vare strangulerede.
Odense Adresse-Contoirs Efterretninger, 1836-08-30
Sverrig. J Fahlun og Gefle havde Man i Midten af August allerede saa stærk en Frost, at de finere Have værter have lidt Skade og paa nogle Steder ere aldeles ødelagte.
Odense Adresse-Contoirs Efterretninger, 1836-08-30
Fædrelandet. Lovgivning. 15 Juli 1836. Kongelig Plakat i Anledning af at et betydeligt Antal af det værnepligtige Mandskab, i de senere Aar fremfor tidligere, formedelst Legemsfeil og Svagheder ved Landmilice-Sessionerne er blevet fritaget for Udskrivning til den staaende Hær, som og at Kassationerne af det udskrevne Mandskab ved Regimenterne have været hyppigere end tilforn, samt at den hidtil fulgte Fremgangsmaade med Reserver, der vare satte under Kuur paa det Offentliges Bekostning, ikke har svaret til Hensigten. For at Bedømmelsen med Hensyn til Kassationer kan blive saa paalidelig som muligt, og for at syge Reserver ved hensigtsmæssig Pleie kunne blive brugbare til Krigstjenesteen, foreskrives følgende Bestemmelser: Besigtigelsen af det til Tjenesten angivne uduelige Mandskab skal for Fremtiden, saaledes som tidligere befalet, foretages af de virkelig fungerende Argimentschirurger efter deres Tour. De Tilfælde, som absolut befrie for militair Tjeneste, ere Slag, Liigfald, Mangel paa Sandsernes Brug, Vanvittighed og uforsætlig Lemlæstelse. Derpaa følger i Plakaten: ) De Legemsfeil og Svagheder, som i Almindelighed bør ansees uhinderlige i at udskrive Mandskabet, hvortil blandt de andet hører ufuldkommen Blindhed paa det ene Øie, Skelen med det ene Øie, Modermærker, naar de ei ere aldeles vanskabte, krogede Tæer o. s. v. B) De Legemsseil og Svagheder, som bør ansees uhinderlige i at udskrive Mandskabet. for at prøves i vedkommende Excerceerskoler. Herunder hører Kortsynede, som dog kunne kjende Folk i 10 Skridts Afstand, hvorfor de heller ikke tages til Kavallerie= eller Jægertjeneste; fremdeles en ikke i for høi Grad stammende Udtale, og Svækkelse i Knæet, naar det ei er Lamhed, hvilket Sidste dog fritager for at tjene ved Kavalleriet.
Odense Adresse-Contoirs Efterretninger, 1836-08-30
Under 20 August er
Odense Adresse-Contoirs Efterretninger, 1836-08-30
Offentlige Foranstaltninger. kommanderende General i Hertugdommerne og Gouverneur i Rendsborg, Hs. Høifyrstel. Durchl. Landgreve og Prinds Frederik af Hessen udnævnt til Statholder i Hertugdom merne Slesvig og Holsten og til Overpræsident i den Slesvig=Holstenske Regjering, samt til Gouverneur over Landskaberne Syd= og Nord=Ditmarsken. Endvidere er Høisamme under 22 s. M. udnævnt til Feldtmarskal.
Odense Adresse-Contoirs Efterretninger, 1836-08-30
Generalpostdirektionen bekjendtgjorde den 2 Juli d. A.,at Breve her fra Landet til Engelland, istedetfor, som tilforn, at sendes over Hamborg, hvor en ikke ubetydelig Afgivt svaredes af dem, fra 1 Juli 1836 skulde sendes direkte fra Altona med vedkommende Dampskibe, saaledes at Portoen for Breve fra samme Datum af blev at erlægge efter en nedsat Taxt. Jfølge en senere Overeenskomst mellem vort og det engelske Postvæsen, skulle tillige for Fremtiden, danske og engelske Aviser, forsaavidt de ere autoriserede til Postforsendelse, sendes med de giensidige Poster uden Erlæggelse af Postpenge, Distributions=Gebyhrer eller nogensomhelst anden Afgivt. Den heraf flydende Priis Moderation er, hvad engelske Aviser angaaer, meget betydelig. Saaledes kunne nu Times, Morning-Chronicle, Courier og Star, som hver for 2 Aar siden kostede i Kjøbenhavn over 180 Rbd. r. S. om Aaret, bestilles for 93 Rbd. 83 s. r. S., og Prisen paa andre Blade er nedsat i samme Forhold. Vore Postkontoirer skulle nu seende de indløbende Bestillinger paa disse Blade til den i Juni d. A. i Altona oprettede danske engelske Postexpedition istedetfor, som tilforn, til det danske Pakkepostkontoir i Hamborg.
Odense Adresse-Contoirs Efterretninger, 1836-08-30
Videnskabelighed. J Lollands-Falsters Stiftstidende, læses følgende Beretning, hvorom ikke vides at have staaet Noget i Hovedstadens Blade: "Johan Jørgensen Jomtou, Tid efter anden Vævermester, Examinatus juris, Skuespiller, Jnformator, Litteratus, og sidst Eier af det Poppske Skriftstøberie i Kjøbenhavn, er i denne Tid ved Døden afgaaet, og skal have testamenteret sine Efterladenskaber til Vævermester Jørgensen i Mariboe."J "Maanedsskrift for Litteratur, 8de Hefte læses en Afhandling om Brændeviinsbrænderier af Hr. M. L. Nathanson, i Anledning af Hr. Overauditeur Ræders, Asses for Withs og Kammerjunker Wedel=Heinens Skrifter om denne Materie; fremdeles Anmeldelser af Hr. Professor, Rektor Blochs kortfattet fuldstændig Skolegrammatik i det græske Sprog, poetisk Læsebog for Børn og barnlige Siele af A. S. og Stiftsprovst, Dr. Frosts Oversættelse af det Gamle Testamentes apocryphiske Bøger, den sidste ved Hr. Pastor J. L. Rohmann. dess Det Kongelige preussiske Videnskabernes Akademie i Berlin har valgt Hr. Professor Madvig til dets Korrespondent.
Odense Adresse-Contoirs Efterretninger, 1836-08-30
Jndustrie. Den nærværende Udstilling af indenlandske Jndustrie=Frembringelser fortjener, efter en Anmeldelse i Dagen, at tages i Betragtning af Enhver, hvem Fædrelandets Jndustrie og Fabrikflid ligger paa Hjerte. Den indtager 9 Værelser og tæller i Fortegnelsen over 600 Nummere, hvorved imidlertid maa bemærkes, at under eet Nummer som oftest indbefattes flere Sager. Sande Prydelser, for Udstillingen ere de udstillede Chronometre, Uhre, lakerede og andre Blikkenslagerarbeider, finere støbte Jernsager, musikalske Jnstrumenter, især Fortepianoer, endeel særdeles smukt Snedkerarbeide, i Elfenbeen og Træe udskaarne og dreiede Sager, blandt hvilke som Kuriosa kan nævnes 2 ei en Tomme høie Spinderokke af Elfenbeen og Rav, Bogbinderarbeide, chemiske Apparater, Prøver af Glas og Porcellain, Sadelmagerarbeide, der hverken i Priis eller Udførelse giver det engelske noget efter, vævede Sager af Linned, Uld, Bomuld og Silke m.m. Tildragelse. Af Kieler Correspondentsblad erfares, at Ritmester Grev v. Luckner fra Pløen har fundet sin Død ved et ulykkeligt Vaadeskud, idet han paa Jagten vilde lade sin dobbeltløbede Flint.
Odense Adresse-Contoirs Efterretninger, 1836-08-30
Blandinger. En Forlangt Jndrykkelse i Følgebladet til Aarhuus Stiftstidende angaaende Offentlige Domme om Stænderdeputerede, begynder med den træffende Bemærkning: "at ikke enhver Mening, som udtaler sig offentligt, derfor er en offentlig Mening, og gjør deraf speciel Anvendelse paa de Meninger, der offentlig ere fremsatte om de to danske Stænder=Deputerede Ussing og Nyegaard.
Odense Adresse-Contoirs Efterretninger, 1836-08-30
J den Viborger Stændertidende 2den Række No. 17 anføres i en allerunderdanigst Jndstilling til Hs. Majestæt Kongen, at der paa Sprogøe existerer et til Postfartens Bedste anlagt Fyr, der er betegnet paa de af det Kongelige Søkort=Archiv udgivne Beltkort, hvorpaa ogsaa er tilføiet den almindelige bemærkning: "de danske Fyr brænde alle Nætter." Da nu en Skipper, der ikke kjendte Fyretstemporaire Slukning, let kunde forlige, bliver Kortet i denne Henseende meere vildledende end veiledende. Til Berigtigelse heraf bekjendtgjør Direkteuren for det Kongelige Søkort Archiv, Hr. Kapitain Sahrtmann, at der fra bemeldte Archiv kun hidtil er udkommet to Kort, hvorpaa Sprogøe findes. Det første er Generalkortet over Sundet og Belterne, paa hvis to seneste Oplag, siden 1 Novbr. 1828, (de eneste, der ere udkomne, efterat Sprogøe Fyr blev indskrænket til blot at være Postfor), findes anmærket: "Alle Fyrbrænde hele Aaret igjennem hver Nat, med Undtagelse af Postfyrene paa Halskov, Sprogøe, Knudshoved, Baagøe og Aarssund, hvilke kun tændes med Hensyn til Poster og Reisende." Det andet Kort er over Store Belt og Langelands Beltet, hvorpaa staaer anmærket: "Postforene paa Halskov, Sprogøe og Knudshoved samt Dampskibets Lanterner paa Veirøe og Vensholm brænde ikke hver Nat, eiheller til bestemte Tider."
Odense Adresse-Contoirs Efterretninger, 1836-08-30
Fra Heide er indrykket en Militair=Kommando i Wesselburen, hvortil Anledningen har været urolige Bevægelser imellem Arbeidsfolkene sammesteds, som med Magt modsatte sig de fremmede Arbeideres, eller Holsteners, Konkurrenz, hvorved Daglønnen nedsattes for dem. Søndagen den 14 August sammenrottede sig omtrent 100 slige Rolighedsforstyrrere, og da de Fremmede frivillig havde forladt Kirkegaarden, hvor de om Søndagen lode sig borttinge, drog de til Værtshuset, hvor de formodede Holstenere vare, og udøvede en Mængde større og mindre Excesser. Onsdagen derefter huggede et Par af dem en Holstener, som havde ladet sig leie lettere, end det var skeet paa Kirkegaards=Markedet, med Leer og tilredte ham mordisk. Odense. Jgaar holdt Fyens litteraire Selskab Møde under Præsidium af Hs. Kongel. Høihed Prinds-Gouvernøren. Blandt de mange interessante Sager som forhandledes, bemærkes den Beslutning, som med Hensyn til Stiftsbibliotheket toges, at nemlig Skrifter fra samme kunne faaes tillaans af de forskjellige Læseselskaber som i Fyen bestaa iblandt Geistligheden, og cirkulere blandt disses Medlemmer, dog maae de sidst anskaffede Skrifter ei udgaae til saadan Cirkulation for et Aar efter deres Anskaffelse. Angaaende det Skrift, som Selskabet agter at udgive i Anledning af Reformationsfesten, bestemtes det Fornødne. Et Manuskript, underskrevet af Hans Tausen, efter al Sandsynlighed endog fra hans egen Haand, fremlagdes af Hr. Dr. og Overlærer Kalkar, og det besluttedes, at Fortalen, som er et Brev fra Hans Tausen til Kong Frederik 1, tillige skulde trykkes. J Anledning af en Jndbydelse fra Redaktionen for Journal general des societes et des travaux scientisiques de la France et de l'etranger af Paris om at meddele samme en Udsigt over Fyens litteraire Selskabs Arbeider m.m., besluttedes, at en saadan Udsigt skulde sendes tilligemed det Reformationsskrift, som Selskaskabet i Aar udgiver. Flere Arbeider vare anmeldte til Oplæsning; men da Mødets Forhandlinger havde varet fra om Formiddagen til Kl. 6 1/2 om Eftermiddagen, maatte Oplæsningen udsættes til det næste Møde.
Odense Adresse-Contoirs Efterretninger, 1836-08-30
J Morges Kl. 7 afreiste Hs. Kongelige Høihed Prinds Gouvernøren herfra til Nyborg for at inspicere, hvorefter Høistsamme agtede at dinere paa Raunholt og indtræffe her igjen i Aften.
Odense Adresse-Contoirs Efterretninger, 1836-08-30
Det hedder jo rigtignok, at vi have Sommer, men imidlertid har den for sin stadighed saa ilde omtalte April i Aar været næsten ligesaa behagelig som August, der ved sin Kulde, Regn og Nattefrost har forstyrret mangen Nydelse og, hvad der er værre, sat Høsten tilbage.
Odense Adresse-Contoirs Efterretninger, 1836-08-30
AVERTISSEMENTS. Dandselærer O. S. F. Bagges Livsbilleder, første Hefte, uden Forbindtlighed, faaes for 3 Mk. hos Dhrr. Kancellieraad Hempel og Boghandler Milo i Odense.
Odense Adresse-Contoirs Efterretninger, 1836-08-30
Skipper H. J. Topp afgaaer til Kjøbenhavn om 8 a 10 Dage. For Gods og Passagerer behager man at henvende sig til Kjøbmand J. Nielsen.
Odense Adresse-Contoirs Efterretninger, 1836-08-30
Skipper L. Zebothsen af Flensborg agter om 10 a 14 Dage at afgaae hertil Odense, og anbefaler sig for Fragtgods. Hee & Maar.
Odense Adresse-Contoirs Efterretninger, 1836-08-30
Skipper J. Hansen agter at afgaae herfra til Aalborg førstkommende Løverdag, og anbefaler sig for Fragtgods og Passagerer. Odense den 30 August 1836. begge Jo Udpantning for Restancer af efternævnte Skatter af Odense Kjøbstad og sammes Jndvaanere vil blive foretaget saaledes: For Jndqvarteringsskatten, 1ste Halvaar 1836, førstk. 2 Sept. Bygningsskatten fra 1 Oct. 1835 til 1 April 1836... 5 Bankrenter for samme Tid Brandhjelpskatten, samme Tid Fattigskatten for April Qvartal 1836 . . . . 12 - Skoleskatten, samme Tid. - Vand- og Broeskatten for Jan. og April Qvart. 16 - Kirkeskatten for samme Tid. - Oplægsskatten, samme Tid. Hvilket herved bekjendtgjøres til Restancedragernes Underretning, overeensstemmende med Forordningen af 2 Juni 1830. Odense Byefogedkontoir den 25 August 1836. G. Klauman. Dands. Først i næste Maaned agter jeg at begynde Underviisning i Dands, saavel for Voxne som for Børn. Odense den 29 August 1836. P. Clausen.
Odense Adresse-Contoirs Efterretninger, 1836-08-30
2 smukke Værelser, med Kjøkken, Spiskammer og Loftsrum er at faae til Leie førstkommende Flyttetid. Adressekontoiret anviser.
Odense Adresse-Contoirs Efterretninger, 1836-08-30
Tirsdagen den 6 September d. A., om Formiddagen Kl. 9, og følgende Dage, bliver, efter Frue Kammerherrende Cederfeld de Simonsens Forlangende, afholdt offentlig Auction i Gaarden No. 274 paa Vestergade her i Byen over endeel Meubler, Linned, Sengeklæder, Sengesteder med og uden Omhæng, Gulvetæpper, Lysekroner, Glas, Porcellain, Bøger, Vogne, Seeletøier m. m., hvorover trykte Kataloger kan erholdes paa Undertegnedes Kontoir. Hvilket herved, i Forbindelse med de forhen udstædte Avertissementer, bekjendtgjøres til Lysthavendes Efterretning. Odense den 16 August 1836. Reimuth.
Odense Adresse-Contoirs Efterretninger, 1836-08-30
Fredagen den 9 Septbr. førstkommende, om Formiddagen Kl. 10, bliver, paa det Kongelige Rentekammers nærmere Approbation, afholdt offentlig Licitation paa Odense Raadstue over et Partie Fourage, nemlig til Leverance i Odense 5052 Tdr. Havre, 58,680 Lpd. 1 Pd. Høe og 31,628 Lpd. 6 Pd. Halm, og i Middelfart 39 Tdr. 7 1/2 Skpr. Havre, 410 Lpd. 10 Pd. Høe og 273 Lpd. 12 Pd. Halm. Efter Konditionerne, som erholdes paa Undertegnedes Kontoir, skal Leverancen skee i tre Dele og til tre forskjellige Tider, og Bud paa mindre end 25 Tdr. Havre, eller 200 Lpd. Høe, eller 200 Lpd. Halm modtages ikke, ligesom ei heller Underbud efter Licitationen. Dette bekjendtgjøres herved til Lysthavendes Efterretning. Reimuth. Odense den 25 Aug. 1836.
Odense Adresse-Contoirs Efterretninger, 1836-08-30
Mandagen den 5 Septbr. førstkommende, om Formiddagen Kl. 10, bliver, efter Vedkommendes Begjæring, Oure Præstegaards Avling og Hollænderie ved Auction opbudet til Bortforpagtning, efter Konditioner, der forinden ere til Eftersyn i Præstegaarden og her paa Kontoiret. Auctionen afholdes i Oure Præstegaard, hvor de Lysthavende behageligst ville møde. Sunds Gudme Herredskontoir, Svendborg den 19 August, Bruun.